કેશોદના અજાબ ગામે આવેલ સંત શ્રી કેશવ કલીમલહારી બાપુની પુણ્યતિથિ નિમિત્તે ભજન ભોજન ભકિત સાથે મોટી સંખ્યામાં ભાવિકોની ઉપસ્થિતિમાં ઉજવણી કરવામાં આવી હતી જૂનાગઢ જિલ્લાની પવિત્ર અને પાવનકારી ધરતી ઉપર અનેક સાધુ-સંતો અને જતી સતીના બેસણા હોવાની લોક માન્યતા છે ત્યારે ગરવા ગિરનારની છાયામાં વસેલા શેરગઢ અને અજાબ ગામની પવિત્ર ભૂમિ ઉપર બંને ગામોની સીમ વિસ્તારમાં વિક્રમ સવંત ૧૯૪૭માં સંત શ્રી કેશવ કલીમલહારી  બાપુએ આશ્રમ બાંધી અલખની ધુણી ધખાવી પ્રભુ ભક્તિમાં લીન બની પોતાની કર્મભૂમિ બનાવી જેમ જેમ વર્ષો પસાર થતા ગયા તેમ પૂજ્ય બાપુના સેવક ગણમા બહોળી સંખ્યામાં વધારો થતો ગયો પૂજ્ય બાપુએ આજીવન મોનવ્રત પાળી પ્રભુ ભક્તિ કરી તેમના સેવકોને સત્યના માર્ગે લઈ જવા માટે અથાગ પ્રયત્નો કર્યા હતા વિક્રમ સવંત ૧૯૮૨માં પુજ્ય બાપુ બ્રહ્મલીન થયા ત્યારથી તેમના સેવકો દ્વારા આશ્રમ ખાતે બાપુની પુણ્યતિથિ ધામધૂમપૂર્વક ઊજવવામાં આવે છે બાપુની ૩૭ મી પુણ્યતિથિ નિમિત્તે વિષ્ણુયાગ યજ્ઞ તેમજ ભવ્ય લોક મેળાનું આયોજન કરવામાં આવેલ બહોળી સંખ્યામાં જુનાગઢ રાજકોટ સહિત આજુબાજુના વિસ્તારના પુજય બાપુના સેવક ગણો ઉમટી પડ્યા હતા આઠ થી દશ હજાર  લોકોએ ઉપસ્થિત રહી મહાપ્રસાદ લઇ ભક્તિભાવ સાથે ધન્યતા અનુભવ્યાનો અહેસાસ માણ્યો હતો રંગે સંગે પુજ્ય બાપુની ૩૭ મી પુણ્ય તિથીની ઉજવણી કરવામાં આવી હતી કાર્યક્રમને સફળ બનાવવા આશ્રમના સ્વયં સેવકોએ ભારે જહેમત ઊઠાવી હતી